**Željko Petrović** (serb. Жељко Петровић), s. 13. marraskuuta 1965) on montenegrolainen jalkapallovalmentaja ja entinen keskikenttäpelaaja.

Ura pelaajana
-------------

Petrović aloitti pelaajauransa FK Budućnostissa vuonna 1986. Hän siirtyi kolmen kauden jälkeen suurseura Dinamo Zagrebiin, jossa pelasi kauden 1990/91 oikeana laitapakkina. Hyvät esitykset poikivat siirroon Espanjaan, jossa peliaika Sevillassa jäi kuitenkin vähiin ja yhden kauden jälkeen hän siirtyi FC Den Boschiin. Seura putosi Petrovićin debyyttikaudella Eerste Divisiehen, jossa miehen vastuu puolustuksessa kasvoi vaikka seuran kausi kokonaisuutena jäikin heikoksi.

Kesällä 1994 Petrović siirtyi RKC Waalwijkin, jossa hän pelasi kaksi loistavaa kautta nousevana laitapuolustajana. Maaleja syntyi 60 liigaottelussa yhteensä 13. Hyvät esitykset poikivat Petrovićille siirron suurseura PSV Eindhoveniin, jossa hän voitti kaudella 1996/97 Alankomaiden mestaruuden. Toisella kaudella peliaika väheni ja Petrović siirtyikin kauden jälkeen japanilaiseen Urawa Red Diamondsiin. Hän palasi kesällä 2000 takaisin RKC Waalwijkiin, jossa lopetti aktiiviuransa 38-vuotiaana kauden 2003/04 jälkeen.

Maajoukkuetasolla Petrović edusti Jugoslaviaa 18 A-maaottelussa. Hän oli mukana MM-kisoissa 1998 pelaten kaikissa neljässä ottelussa Jugoslavian edetessä neljännesvälieriin.

Ura valmentajana
----------------

Valmennusuransa Petrović aloitti Ruud Gullitin apuvalmentajana Feyenoordissa kaudella 2004/05. Päävalmentajadebyyttinsä hän teki portugalilaisen Boavistan peräsimessä elokuussa 2006. Hän kuitenkin erosi tehtävistään jo lokakuussa. Kesäkuussa 2007 hän palasi vanhan seuransa RKC Waalwijkin palvelukseen päävalmentajaksi. Hän luotsasi seuran Eerste Divisien kakkoseksi, mutta seura ei nousukarsinnoissa onnistunut lunastamaan paikkaansa liigassa. Kauden jälkeen hän siirtyi RKC:sta Martin Jolin apuvalmentajaksi HSV:n joukkueeseen. Kausi 2008/09 sujui hyvin, mutta Jol valmennustiimeineen jätti seuran kesällä 2009.

Heinäkuussa 2010 Petrovićin valmennusura jatkui Englannin Valioliigassa West Ham Unitedin apuvalmentajana. Hän sai kuitenkin potkut seurasta jo marraskuussa 2010. Potkujensa jälkeen Petrović palasi Urawa Red Diamondsiin, kun hän aloitti tammikuussa 2011 seuran päävalmentajana. Joukkue vajosi hänen johdollaan Japanin liigan putoamiskamppailuun ja lopulta seurajohto erotti Petrovićin lokakuussa 2011.

Urawa-potkujensa jälkeen Petrović toimi Guus Hiddinkin apuvalmentajana FK Anži Mahatškalassa. Syksyllä 2014 hän toimi Dick Advocaatin apuvalmentajana Serbian jalkapallomaajoukkueessa ja jatkoi yhteistyötä Sunderlandissa kesällä 2015. Heikot tulokset johtivat kuitenkin Advocaatin valmennustiimin eroon lokakuussa 2015.

Kesäkuussa 2016 Petrovićista tuli ADO Den Haagin päävalmentaja. ADO vajosi Petrovićin johdolla Eredivisien häntäpäähän. Seurajohto antoi hänelle potkut helmikuun alussa 2017, kun ADO oli pudonnut putoamiskarsintaviivan alapuolelle.

Kesäkuussa 2019 Petrovićista tuli bulgarialaisen Botev Plovdivin päävalmentaja. Montenegrolainen sai kuitenkin potkut tehtävistään jo lokakuussa 2019 heikkojen tulosten vuoksi.

Tammikuussa 2020 Petrovićista tuli kroatialaisen Inter Zaprešićin päävalmentaja. Hän jätti seuran huhtikuussa 2020. Kesäkuussa 2020 Petrović palasi Dick Advocaatin apuvalmentajaksi Feyenoordiin. Hän jätti seuran tammikuussa 2021 ja siirtyi Eredivisien putoamiskamppailuun vajonneen Willem II Tilburgin päävalmentajaksi. Hän pelasti seuran putoamiselta kauden 2020/21 päätteeksi, mutta jätti tehtävänsä kauden jälkeen.

Marraskuussa 2021 Petrović korvasi Dick Advocaatin Irakin jalkapallomaajoukkueen päävalmentajana. Hän sai potkut helmikuussa 2022 Irakin jäätyä ulos MM-lopputurnauksesta 2022.

Saavutukset
-----------

### Pelaajana

* Alankomaiden mestaruus: 1997

Lähteet
-------

1. ↑  Zeljko Petrovic
2. ↑  Petrović, Željko
3. ↑  Zeljko PETROVIC (Arkistoitu – Internet Archive)
4. ↑  ZELJKO PETROVIC ASSISTENT VAN GULLIT[vanhentunut linkki]
5. ↑  ZELJKO PETROVIC
6. ↑  Pacheco replaces Petrovic as Boavista boss
7. ↑  Petrovic trainer RKC Waalwijk
8. ↑  Jol bringt Assi Petrovic mit
9. ↑  Jol löst Vertrag mit HSV auf
10. ↑  Hammers confirm assistant
11. ↑  West Ham assistant boss Zeljko Petrovic departs
12. ↑  Petrovic nieuwe coach van Urawa Red Diamonds
13. ↑  Urawa Red Diamonds coach Zeljko Petrovic dismissed
14. ↑  Hiddink to sign deal with Russia’s Anzhi
15. ↑  Advocaat unveils his Sunderland backroom staff
16. ↑  Dick Advocaat: Sunderland boss quits Premier League strugglers
17. ↑  Anastasiou nieuwe trainer Roda, ADO bevestigt komst Petrovic
18. ↑  Trainer Petrovic weg bij ADO Den Haag
19. ↑  ЖЕЛКО ПЕТРОВИЧ Е НОВИЯТ ТРЕНЬОР НА БОТЕВ
20. ↑  Промени в треньорския състав на Ботев
21. ↑  Toplak otišao da se Inter spasi: To je dogovor sa investitorima
22. ↑  RASKID S PETROVIĆEM, ODBAČENE ŠPEKULACIJE (Arkistoitu – Internet Archive)
23. ↑  Officieel: Zeljko Petrovic weer assistent van Dick Advocaat
24. ↑  Željko Petrović nieuwe trainer Willem II (Arkistoitu – Internet Archive)
25. ↑  Zeljko Petrovic leaves Willem II: ‘Looking back on a beautiful time together with a bottle of wine’ | Football
26. ↑   Advocaat quits after three months as Iraq coach]
27. ↑  Iraq sack head coach Petrovic

  


|  |  |  |
| --- | --- | --- |
| Edeltäjä:**Mark Wotte** | **RKC Waalwijkin päävalmentaja**2007–2008 | Seuraaja:**Ruud Brood** |

|  |  |  |
| --- | --- | --- |
| Edeltäjä:**Volker Finke** | **Urawa Red Diamondsin päävalmentaja**1–10/2011 | Seuraaja:**Mihailo Petrović** |

|  |  |  |
| --- | --- | --- |
| Edeltäjä:**Henk Fraser** | **ADO Den Haagin päävalmentaja**2016–2/2017 | Seuraaja:**Alfons Groenendijk** |

|  |  |  |
| --- | --- | --- |
| Edeltäjä:**Adrie Koster** | **Willem II:n päävalmentaja**1–6/2021 | Seuraaja:**Fred Grim** |

|  |  |  |
| --- | --- | --- |
| Edeltäjä:**Dick Advocaat** | **Irakin maajoukkueen päävalmentaja**11/2021–2/2022 | Seuraaja:**Abdul Ghani Shadad** |

Jugoslavian joukkue – Jalkapallon MM-kilpailut 1998
1 Kralj
2 Mirković
3 Đorović
4 Jokanović
5 Đukić
6 Brnović
7 Jugović
8 Savićević
9 Mijatović
10 Stojković
11 Mihajlović
12 Leković
13 Komljenović
14 Saveljić
15 Drulović
16 Petrović
17 Milošević
18 Govedarica
19 Stević
20 Stanković
21 Ognjenović
22 Kovačević
Valmentaja Santrač